1228.

Godina **1228** (**[[Rimske brojke|MCCXXVIII]]**) bila je prijestupna godina koja počinje u subotu u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* početkom - Na povratku iz Rima u Carigrad, latinski car Robert od Courtenaya umire na Peloponezu. Nasleđuje ga 10-godišnji brat Baldwin II (faktički do kraja Latinskog carstva 1261, titularno do 1273). Bugarski vladar Ivan Asen II se nudio za regenta, ali baroni hoće Franka - Ivan Briennski, bivši jerusalimski kralj, biće latinski regent i suvladar 1229-37).

* 6. 2. - Vaclav I od Češke je krunisan za suvladara uz svog oca Otakara I (samostalno 1230-53).

* 21. 3. - Potvrđen je Teodorik, prvi biskup Kumanske biskupije, osnovane za Kumane kneza Boricija koji su prošle godine prešli u hrišćanstvo (biskupija uništena u mongolskoj invaziji 1241).

### April/Travanj &ndash; Jun/Lipanj

* 4. 5. - Izabela II. Jeruzalemska (15-16), sveta rimska carica, umire od porođajnih komplikacija. Rodila je Konrada IV koji nasljeđuje jeruzalemsku titulu, sa ocem Fridrikom II. kao regentom (njemački kralj 1237-54, sicilijanski 1250-54).

* 28. 6. - Šesti križarski rat: Fridrik II., car Svetog rimskog carstva je isplovio iz Brindizija prema Svetoj zemlji. Papa ga ekskomunicira po drugi put, jer je isplovio a da nije rešena prošlogodišnja ekskomunikacija. 

### Jul/Srpanj &ndash; Septembar/Rujan
* 16. 7. - Papa Grgur IX. je kanonizirao Franju Asiškog († 1226), sutradan postavlja temeljni kamen Bazilike Svetog Franje u Assisiju (osvećena 1253).
* 18. 7. - Henrik II., markgrof Istre, umro je bez potomaka (Kranjska i Slovenska krajina će preko nećake Agneze Meranijske pripasti Friedrichu II od Austrije).
* 21. 7. - Car Fridrik stigao u Limasol u Kraljevini Kipar - ušao je u spor sa regentom Jeanom d'Ibelinom kojeg je hteo razvlastiti ovde i u Bejrutu. Doći će do Rata Lombarda (do 1243), sukoba pristalica i protivnika cara.

* 7. 9. - Car Fridrik je stigao u Akru. Hospitaleri, templari i mnogi lokalni plemići mu ne žele pomoći zbog odnosa sa papom, ima svoju vojsku i Teutonske vitezove Hermanna von Salze. Ubrzo ulazi u pregovore sa egipatskim mamelučkim sultanom Al-Kamilom.

* 24. 9. - Umro je srpski kralj Stefan Nemanjić zvani Prvovenčani, svetitelj SPC (ili 1227). Nasleđuje ga sin Stefan Radoslav (do 1234). Kao sin vizantijske princeze Evdokije Anđel i muž epirske Ane Angeline previše je sklon Grcima, zbog čega će izgubiti presto.

### Oktobar/Listopad &ndash; Decembar/Prosinac
* 1. 10. - Livonski križarski rat: osnovana je Biskupija Ösel-Wiek, kao kneževska biskupija.
* oktobar - Rainald od Urslingena je ušao u papin posed i započeo Rat ključeva, sukob svetog rimskog cara i pape u Italiji.

### Kroz godinu
* Najkasnije: Mileševi su dodati proskomidija i đakonikon, po živopisanju crkve.
* Prvi put se pominju Orahovica, Donja Motičina, Velika Gorica.
* U Veneciji je napravljen prvi Fondaco dei Tedeschi, "Nemački karavansaraj" (stradao u požaru 1505, obnovljen 1508).
* Rumski sultan Kajkubad zauzima Erzindžan od Daud šaha i mengudžekidsku Koloniju/Şebinkarahisar. Napadao je i Trapezunt (u regionu su nestabilne prilike nakon upada Hvarezmijca Dželaledina Mingburnua).
* Bitka kod Bolnisija je poraz Gruzina i saveznika u borbi sa Dželaledinom Mingburnuom, nakon što su Kipčaci promenili stranu.
*  Ifrikija (Tunis): guverner Gabesa Abu Zakariya Yahya se pobunio protiv brata Abd-Allaha, koji vlada u ime Almohada, dogodine se osamostaljuje, što je početak hafsidskog Tunisa.

## Rođenja

* 25. 4. - Konrad IV., rimsko-njemački kralj († 1254)

## Smrti

*Robert od Courtenaya, latinski car
*Marie de Courtenay, nikejska carica (* o. 1204)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)